EkBass/fiwiki-20250220-pages-articles huggingface dataset:
Geodeettinen laitos

Geodeettinen laitos (lyhenne GL, ) oli vuoteen 2015 saakka maa- ja metsätalousministeriön alainen kartoitusalan tutkimuskeskus. Vuonna 2015 Geodeettinen laitos liitettiin Maanmittauslaitokseen, jossa sen toiminta jatkuu Paikkatietokeskuksena. Kansainvälinen lyhenne säilyi FGI:nä, Finnish Geospatial Research Institute (ennen Finnish Geodetic Institute). GL:n aiempi pääkonttori ja sen seuraaja, MML:n Paikkatietokeskus sijaitsee Kirkkonummen Masalassa. == Historia == Geodeettinen laitos perustettiin vuonna 1918. Sen olemassaolosta määräsi Laki Geodeettisesta laitoksesta, joka kumottiin Maanmittauslaitokseen yhdistämisen yhteydessä. Se huolehti Suomen karttojen tieteellisistä perusmittauksista sekä paikkatietojen metrologiasta. Se teki tutkimustyötä geodesian, geoinformatiikan ja kaukokartoituksen alalla. Geodeettinen laitos ylläpiti geodeettisten ja fotogrammetristen mittausten suomalaisia mittanormaaleja. Se toimi myös pituuden ja putoamiskiihtyvyyden kansallisena mittanormaalilaboratoriona. == Organisaatio == Geodeettisen laitoksen viimeisenä ylijohtajana toimi professori Jarkko Koskinen 1. kesäkuuta 2011 lähtien. Hänen pitkäaikainen edeltäjänsä professori Risto Kuittinen siirtyi eläkkeelle maaliskuussa 2011. Geodeettisessa laitoksessa oli neljä osastoa ja Metsähovin tutkimusasema * Geodesian ja geodynamiikan osasto käsitteli ne asiat, jotka koskivat kiintopisteiden ja valtakunnallisen painovoimaverkon mittauksia sekä niiden sitomista naapurimaiden ja kansainvälisiin järjestelmiin. ** Metsähovin avaruusgeodeettisella asemalla suoritettiin pituudenmittauksia ** Nummelan normaaliperusviivaa käytettiin mittalaitteiden kalibrointiin ** Metsähovin painovoimalaboratorio ** FinnRef- asemat (19 pysyvää GNSS-asemaa) * Kaukokartoituksen ja fotogrammetrian osasto teki fotogrammetrian ja kaukokartoitusmenetelmien tutkimusta. Osasto perustettiin vuonna 1970 ** Metsähovin tutkimusasemaan liittyvällä Sjökullan testikentällä tehtiin kalibrointimittauksia * Geoinformatiikan ja kartografian osasto tutki paikkatiedon keräämiseen, tallentamiseen, analysointiin ja käyttöön liittyviä asioita. Osasto perustettiin vuonna 1989 * Navigoinnin ja paikannuksen osasto tutki satelliittien avulla tehtävää reaaliaikaista paikannusta. Osasto perustettiin vuonna 2000 * Metsähovin geodeettinen tutkimusasema oli Geodesian ja geodynamiikan osaston alainen. Siihen kuului avaruusgeodeettinen asema, painovoimalaboratorio sekä Sjökullan testikenttä * Tytyrin kaivoksessa oli maankuoren liikuntoja mittaava havaintoasema == Lähteet == == Aiheesta muualla == * Luokka:Maa- ja metsätalousministeriö Luokka:Geodesia Luokka:Suomen tutkimuslaitokset Luokka:Paikannus
Nokuthula Ngwenyama

Nokuthula Ngwenyama (s. 1976) on Kaliforniassa syntynyt alttoviulisti ja viulisti. Hänen isänsä on zimbabwelainen ja äitinsä japanilainen. Hän valmistui vuonna 1996 Curtis Institute of Musicista ja sai vuonna 1997 Avery Fisher Career Grantin. Ngwenyama on soittanut muiden muassa KwaZulu-Natalin, Rochesterin ja Los Angelesin filharmonisten orkesterien kanssa. Hän on toiminut myös kamarimuusikkona. == Aiheesta muualla == * Viralliset sivut Luokka:Yhdysvaltalaiset viulistit Luokka:Yhdysvaltalaiset alttoviulistit Luokka:Vuonna 1976 syntyneet Luokka:Elävät henkilöt
Silba

Silba on Kroatian saari Adrianmerellä Lošinjista kaakkoon. Sen pinta-ala on 12,27 neliökilometriä, ja se kuuluu Zadarin piirikuntaan. Saaren korkein kohta on Varh, jonka korkeus on 83 metriä merenpinnan yläpuolella. Vuonna 2001 Silballa oli 265 vakituista asukasta. Saarella vallitsee välimerenilmasto. Silballa on kuusi kirkkoa, useita kahviloita, ravintoloita, kauppoja, postitoimisto sekä yleisiä uimarantoja, joista suurin on Sotorišće. == Lähteet == == Aiheesta muualla == * Silba * Silba Online Luokka:Kroatian saaret Luokka:Adrianmeren saaret
Guitar Pro

Guitar Pro on musiikkiohjelmisto, jolla voi luoda omaa musiikkia, muokata valmiita tabulatuureja ja harjoitella kitaran, basson ja koskettimien soittoa tabulatuurien ja nuottien avulla. Näiden lisäksi ohjelma toimii MIDI- sekvensserinä. Guitar Pro on maksullinen, mutta siitä jaossa olevaa kokeiluversiota voi käyttää 7 päivää ilmaiseksi. Uusin julkaisu, Guitar Pro 8 maksaa noin 70 euroahttps://www.guitar-pro.com/en/index.php?pg=buy-guitar-pro. Vanhemman, Guitar Pro 7:n päivittämen versioon 8 maksaa noin 35 euroa. Ohjelmasta on julkaistu versiot Windowsille, Mac OS X:lle ja Linuxille. Ohjelma on saatavilla myös suomeksi. == Historia == Guitar Prosta on ollut olemassa viisi suosittua pääjulkaisua: versiot 3,4,5,6,7 ja 8. Muut vähemmän tunnetut versiot, jotka sisältävät bugikorjauksia ja pienempiä uudistuksia, ovat myös saatavilla. Ohjelman lisenssi sisälsi ilmaiset päivitykset kaikista versioista. Guitar Pro oli alkujaan ainoastaan tabulatuurien suunnittelua varten, mutta siitä lähtien siitä on tullut täysi ohjelma musiikin säveltämiseen. Neljänteen versioon saakka ohjelma oli vain Microsoft Windowsille. Marraskuussa 2005 julkaistu Guitar Pro 5 käännettiin vuoden aikana Mac OS X:lle sopivaksi ja sille käännetty versio julkaistiin kesäkuussa 2006. Guitar Pro 8 on julkaistu huhtikuussa 2022. == Lähteet == == Aiheesta muualla == * Kitarakoulu Guitar Pro -tiedostoja aloittelevalle kitaristille * Viralliset sivut Luokka:Musiikkiohjelmistot
Raiffeisen Super League

Sveitsin Superliiga on sveitsiläisen jalkapallon korkein sarjataso. Kauden 2021-2022 mestaruuden voitti FC Zürich. Liiga on nimetty pääsponsorin mukaan. Kaudesta 2012-13 alkaen päätukija on pankkikonserni Raiffeisen. Vuosina 2003-2012 pääsponsori oli energiakonserni Axpo ja liigan nimi Axpo Super League. Sveitsin Superliiga on tasoltaan hyvää eurooppalaista keskitasoa. Sarja sijoittui UEFA:n maapistevertailussa sijalle 12. ajanjaksolla 2020–2024. ==Pelisysteemi== Sarjassa pelaa kymmenen joukkuetta, joista jokainen kohtaa jokaisen neljästi, kahdesti kotona ja kahdesti vieraissa. Joukkueille kertyy kauden aikana siis yhteensä 36 peliä. Sarjan päätteeksi viimeinen joukkue putoaa suoraan ja toiseksi viimeinen karsii sarjapaikasta Challenge Liigassa toiseksi sijoittuneen kanssa. Sarja alkaa heinäkuun lopussa ja päättyy toukokuussa. Tähän väliin tosin mahtuu pitkä talvitauko, joulukuun puolesta välistä helmikuun puoleen väliin. ==Joukkueet kaudella 2024–2025== Joukkue Kaupunki Stadion Perustettu FC Basel Basel St. Jakob-Park 1893 Grasshopper Club Zürich Zürich Letzigrund 1886 FC Lausanne-Sport Lausanne Stade de la Tuilière 1896 FC Lugano Lugano Stadio Cornaredo 1908 FC Luzern Luzern Swissporarena 1901 Servette FC Geneve Stade de Genève 1900 FC Sion Sion Stade de Tourbillon 1909 FC St. Gallen St. Gallen Kybunpark 1879 FC Winterthur Winterthur Stadion Schützenwiese 1896 BSC Young Boys Bern Stadion Wankdorf 1898 Yverdon-Sport FC Yverdon-les-Bains Stade Municipal 1897 FC Zürich Zürich Letzigrund 1896 ==Mestarit== *1934 Servette *1935 Lausanne-Sport *1936 Lausanne-Sport *1937 Grasshopper *1938 Lugano *1939 Grasshopper *1940 Servette *1941 Lugano *1942 Grasshopper *1943 Grasshopper *1944 Lausanne-Sport *1945 Grasshopper *1946 Servette *1947 Biel/Bienne *1948 Bellinzona *1949 Lugano *1950 Servette *1951 Lausanne-Sport *1952 Grasshopper *1953 Basel *1954 La Chaux-de-Fonds *1955 La Chaux-de-Fonds *1956 Grasshopper *1957 Young Boys *1958 Young Boys *1959 Young Boys *1960 Young Boys *1961 Servette *1962 Servette *1963 Zürich *1964 La Chaux-de-Fonds *1965 Lausanne-Sport *1966 Zürich *1967 Basel *1968 Zürich *1969 Basel *1970 Basel *1971 Grasshopper *1972 Basel *1973 Basel *1974 Zürich *1975 Zürich *1976 Zürich *1977 Basel *1978 Grasshopper *1979 Servette *1980 Basel *1981 Zürich *1982 Grasshopper *1983 Grasshopper *1984 Grasshopper *1985 Servette *1986 Young Boys *1987 Neuchâtel Xamax *1988 Neuchâtel Xamax *1989 Luzern *1990 Grasshopper *1991 Grasshopper *1992 Sion *1993 Aarau *1994 Servette *1995 Grasshopper *1996 Grasshopper *1997 Sion *1998 Grasshopper *1999 Servette *2000 St. Gallen *2001 Grasshopper *2002 Basel *2003 Grasshopper *2004 Basel *2005 Basel *2006 Zürich *2007 Zürich *2008 Basel *2009 Zürich *2010 Basel *2011 Basel *2012 Basel *2013 Basel *2014 Basel *2015 Basel *2016 Basel *2017 Basel *2018 Young Boys *2019 Young Boys *2020 Young Boys *2021 Young Boys *2022 Zürich *2023 Young Boys ==Lähteet== Luokka:Sveitsin jalkapallosarjat
Sayako Kuroda

Sayako Kuroda () (s. 18. huhtikuuta 1969), entinen Hänen keisarillinen korkeutensa Japanin prinsessa Nori (Sayako), (紀宮清子内親王殿下) on Japanin entisen keisari Akihiton ja keisarinna Michikon kolmas lapsi ja heidän ainoa tyttärensä. Hän meni naimisiin Yoshiki Kurodan kanssa 15. marraskuuta 2005 ja luopui samalla tittelistään ja asemastaan keisarillisessa perheessä. == Lähteet == Luokka:Japanilaiset henkilöt Luokka:Vuonna 1969 syntyneet Luokka:Elävät henkilöt
Tsodilo

Tsodilo on UNESCOn maailmanperintökohde Botswanassa Kalaharin aavikolla. Alueella on ollut sekä suuri uskonnollinen että hengellinen merkitys ihmisille. Tsodilossa on ollut ihmisasutusta jo vuosituhansien ajan. Alueelta löytyy myös yli 4500 kalliomaalausta 10 neliökilometrin alueelta, mikä tekee siitä yhden maailman suurimmista kalliomaalausten keskittymistä. Siksi sitä on sanuttu myös "Aavikon Louvreksi". Tsodilon arkoeloginen aineisto antaa viitteitä ihmisasutuksesta peräti 100 000 vuoden ajalta, tosin ei yhtäjaksoisesti. Sanit ja hambukushut kunnioittavat alueen vesikuoppia ja kukkuloita pyhinä paikkoina. Alueelta on löydetty keramiikkaa, rautaa, lasihelmiä, simpukankuorista tehtyjä koruja, kaiverrettuja luu- ja kivityökaluja. Alueella on asunut bantuihin kuuluvia ihmisiä noin tuhannen vuoden ajan. He ovat harjoittaneet karjanhoitoa ja kauppaa, kuljettaen kuparia Kongosta, simpukankuoria Atlantin rannoilta ja lasihelmiä Aasiasta. Alueella on kaivettu hematiittia yli kahdestakymmenestä louhoksesta, ja sitä on luultavasti käytetty tässä ulkonmaankaupassa vaihtotavarana. Kuuluisimmat maalaukset esittävät sarvikuonoja ja hirviantilooppeja, mutta joukossa on myös geometrisia kuvioita. Useimmat maalaukset ovat luultavasti sanien tekemiä. Punavärillä tehdyt kuviot ovat ensimmäiseltä vuosituhannelta jaa. Tsodilon maalaukset ovat säilyneet hyvin, koska ne on maalattu eroosiota kestävälle kvartsipitoiselle kivelle, ja sijaitsevat harvaanasutulla alueella kaukana asutuskeskuksista. Lisääntyvä matkailu on tuonut riskejä, joita koetetaan torjua sillä, että paikalla saa käydä vain oppaan seurassa. ==Lähteet== ==Aiheesta muualla== Luokka:Muinaisjäännökset Luokka:Kalliokuvat Luokka:Unescon maailmanperintökohteet Botswanassa
Operaatio Northwoods

Operaatio Northwoods oli Yhdysvaltain hallituksen vuonna 1962 laatima salainen suunnitelma, jonka tarkoituksena oli saada maan kansalaiset kannattamaan sotilaallisia toimia Kuubaa vastaan. Suunnitelma oli salainen vuoteen 1997 asti. Operaatio Northwoodsin mukaan CIA tai vastaava toimielin olisi voinut muun muassa räjäyttää yhdysvaltalaisen lentokoneen, ja teosta olisi syytetty Kuubaa. Suunnitelmaan olisi kuulunut myös Kuuban vastaisten huhujen levittäminen ja valehyökkäysten tekeminen. Operaatiota ei toteutettu, koska presidentti Kennedy ei antanut siihen lupaa. == Katso myös == * Northwood- salaliittoteoria ==Lähteet== * Suunnitelma PDF-muodossa Luokka:Yhdysvaltain sotahistoria Northwoods Luokka:Lavastetut hyökkäykset
Moses Isegawa

Moses Isegawa (s. 10. elokuuta 1963Isegawa, Moses, Kirjasampo.fi, viitattu 1.8.2022 Kawempe, Uganda) on ugandalainen kirjailija. Hän kirjoittaa hollanniksi. Hän opiskeli nuorena katolisessa pappisseminaarissa ja aloitti uransa kotimaassaan historianopettajana. Hän muutti Alankomaihin vuonna 1990 ja asuu Amsterdamissa. Isegawa on kirjoittanut muun muassa Abessinialaiset kronikat (suom. Kirsti Nikkanen WSOY 1998)Abessinialaiset kronikat, Kirjasampo.fi, viitattu 1.8.2022 ja Snakepitin (1999). ==Lähteet== Luokka:Ugandalaiset kirjailijat Luokka:Alankomaalaiset kirjailijat Luokka:Vuonna 1963 syntyneet Luokka:Elävät henkilöt
Bob Dylan (albumi)

Bob Dylan on laulaja-lauluntekijä Bob Dylanin maaliskuussa 1962 julkaistu esikoisalbumi. Albumi sisältää lähinnä kansanlauluja ja cover-versioita muiden artistien kappaleista. Dylanin omia lauluja levyllä on vain kaksi, ”Song to Woody” ja ”Talkin’ New York”. Albumi sai hyviä arvosteluja, mutta alkoi myydä vasta kaksi vuotta myöhemminShelton s. 156.. == Kappaleet == #"You're No Good" (Jesse Fuller) – 1:37 #"Talkin' New York" (Dylan) – 3:17 #"In My Time of Dyin'" (Trad.) – 2:38 #"Man of Constant Sorrow" (Trad.) – 3:07 #"Fixin’ to Die Blues" (Bukka White) – 2:20 #"Pretty Peggy-O" (Trad.) – 3:21 #"Highway 51 Blues" (Curtis Jones) – 2:50 #"Gospel Plow" (Trad.) – 1:45 #"Baby, Let Me Follow You Down" (Von Schmidt) – 2:34 #"House of the Risin' Sun" (Trad.) – 5:18 #"Freight Train Blues" (Trad.) – 2:16 #"Song to Woody" (Dylan) – 2:40 #"See That My Grave Is Kept Clean" (Blind Lemon Jefferson) – 2:44 == Lähteet == Shelton, Robert: Bob Dylan. Elämä ja musiikki. S. 144–156. WEILIN+GÖÖS, 1987. ISBN 951-35-4035-9. === Viitteet === Luokka:Vuoden 1962 albumit Luokka:Vuoden 1962 esikoisalbumit Luokka:Bob Dylanin albumit
Siivoaminen

Siivoaminen tai siivous on jonkin paikan puhdistamista tai siistimistä roskista, pölystä tai liasta. Perussiivouksessa, joka tehdään harvoin, palautetaan paikan siisteys, kun taas usein toistuvalla ylläpitosiivouksella säilytetään siisteys. ==Kuvaus== Siivoamisessa voidaan käyttää apuvälineinä esimerkiksi siivouspyyhettä (rättiä), harjaa, moppia tai pölynimuria. Useimmissa talouksissa asukkaat itse hoitavat siivoamisen, mutta jotkut käyttävät siivousalan ammattilaisia siivoustöiden suorittamiseen. Kaikilla kiinteistöillä on puhdistustarvetta sen perusteella, mitä tiloissa tehdään ja mitä likaa niissä syntyy. Puhtaanapidon tavoitteena on vaikuttaa ihmisen ja ympäristön väliseen toimintaan; hyvinvointiin, tervellisyyteen, viihtyvyyteen, turvallisuuteen ja kiinteistöjen ja tilojen kestävyyteen. Suomessa Martat suosittelee, että viikoittain imuroidaan, pestään lattiat, wc ja kylpyhuone ja pyyhitään pölyt. Päivittäisiin toimiin kuulu lähinnä järjestely ja vuoteen sijaus, kun taas monia muita toimia kuten ikkunanpesu tehdään silloin tällöin. Jos kodissa on lemmikkieläimiä, on siisteydestä huolehtiminen erityisen tärkeää eläinhilseen eli epiteelin ollessa yksi yleisimpiä allergeeneja. Säännöllinen siivoaminen kerran viikossa riittää allergiakodissa. Kodissa olevan allergisoivan eläinhilseen määrää voidaan parhaiten vähentää imuroimalla, minkä jälkeen pölyn annetaan laskeutua ja siivous viimeistellään kaikkien pintojen nihkeäpyyhinnällä eli vain hieman kostutetulla siivouspyyhkeellä. Paras tulos saavutetaan yhdistämällä säännöllinen siivous tarkoitukseen sopivilla välineillä sekä lemmikin turkin hoitaminen. Säännöllisellä harjaamisella ja kylvetyksillä voidaan vähentää kotiin leviävän hilseen määrää. == Katso myös == * Kodinhoito * Siivoustyön mitoitus ==Lähteet== == Kirjallisuutta == * == Aiheesta muualla == * Moilanen, Anne: Zen ja siivottomuuden taito. Ylioppilaslehti 5/2004. * Pirkkalainen, Sanna: Siivoaminen on ihanaa, kun sen oikein oivaltaa! Yle Keski-Suomi 29.5.2009. *Siivoukseen liittyvää sanastoa ja käsitteitä Luokka:Kotitalous Luokka:Seulonnan keskeiset artikkelit
Tilinteon hetki

__NOTOC__ Tilinteon hetki on Timo Rautiainen & Trio Niskalaukauksen kahden CD:n kokoelma, jonka yhtye julkaisi jäädessään määrittelemättömän pituiselle tauolle vuonna 2004. Kokoelman ensimmäinen levy koostuu yhtyeen suosituimmista kappaleista ja toinen levy sisältää singlejen bonusraitoja sekä muuta harvinaista materiaalia. Albumi debytoi Suomen virallisen listan sijalla 10, ja se pysyi listalla yhteensä 9 viikkoa. == Kappaleet == === CD 1 === Suluissa alkuperäinen albumi. # # # # # # # # # # # # # # === CD 2 === # # # # # # # # # # # # # # == Tekijät == === Kokoonpanot === * Arto Alaluusua – basso (CD 1:n raidoilla 4, 5, 9 ja 14) * Teppo Haapasalo – kitara (CD 1:n raidalla 14) * Jari Huttunen – kitara (CD 1:n raidoilla 8, 10 ja 11, CD 2:n raidoilla 1, 5, 7, 10, 12 ja 14) * Jarkko Petosalmi – kitara (CD 1:n raidoilla 1–13, CD 2:n kaikilla raidoilla poikkeuksena raidat 9 ja 13) * Seppo Pohjolainen – rummut ja taustalaulu (CD 1:n ja CD 2:n kaikilla raidoilla poikkeuksena CD 2:n raita 13) * Timo Rautiainen – laulu ja kitara (CD 1:n ja CD 2:n kaikilla raidoilla), kansien suunnittelu * Valtteri Revonkorpi – kosketinsoittimet (CD 1:n raidoilla 5 ja 14) * Karri Rämö – kitara (CD 1:n raidoilla 1, 2, 4, 5, 7, 9, 13 ja 14, CD 2:n raidoilla 2, 3 ja 6) * Nils Ursin – basso ja kosketinsoittimet (CD 1:n raidoilla 1, 2, 3, 6, 7, 8, 10, 11, 12 ja 13, CD 2:n kaikilla raidoilla poikkeuksena raidat 9 ja 13) === Vierailevat muusikot === * Marco Hietala – taustalaulu (CD 2:n raidalla 1) * Tuomas Holopainen – kosketinsoittimet (CD 1:n raidoilla 10 ja 11, CD 2:n raidoilla 1, 7, 10 ja 12) * Sami Kokko – taustalaulu (CD 1:n raidalla 7) * Jarkko Martikainen – laulu ja kitara (CD 2:n raidoilla 5 ja 9), tuotanto * Marja Mattlar - laulu (CD 2:n raidalla 7) * Eicca Toppinen – sello (CD 1:n raidalla 10) * Tapio Wilska – murina (CD 1:n raidoilla 2 ja 7) === Tuotanto === * Ilkka Ahlgren – liiton mies * Jan & Eerika Carlsson – liiton ihmiset * Jari Flinck – äänitys (Lintu- live) * Mika Jussila – masterointi * Petteri Kivimäki – kansivihkon kuvat * Ari Laurila – äänitys ja miksaus (Alavilla mailla - live), saliääni * Toni Peiju – liiton mies * Raimo Pesonen – liiton mies * Mikko ja Risto Pohjonen – äänitys (Surupuku - live) * Ewo Rytkönen – liiton mies * Dmitri Slobodeniouk – kapellimestari (Heinola Sinfonietta) * Antti Snellman – äänitys (Kova maa - live) * Jari Tabell – kansien suunnittelu * Tuomo Valtonen – äänitys ja miksaus studiossa, tuotanto == Arvostelut == * Soundi: Soundi: Levyarvio == Lähteet == == Aiheesta muualla == * * Luokka:Vuoden 2004 kokoelma-albumit Luokka:Timo Rautiainen & Trio Niskalaukauksen albumit
Frank Armoton

Frank Armoton on Martti Innasen jännitysromaani vuodelta 1981. Sen kustansi Karisto. == Lähteet == Luokka:Suomalaiset romaanit Luokka:Vuoden 1981 kirjat
Abalone

Abalone on Michel Lalet'n ja Laurent Levin suunnittelema kahden pelaajan lautapeli. Molemmilla pelaajilla on 14 kuulaa; toisella mustat ja toisella valkoiset. Pelilauta on kuusikulmainen ja siinä on 61 koloa, joissa kuulia liikutellaan. Tavoitteena on työntää vastustajan kuulat ulos pelilaudalta. Aloittelijoiden pelit ovat yleensä nopeita, mutta taitavien pelaajien ottelu saattaa kestää useita tunteja. ==Säännöt== Pelin aloituksessa kuulat asetetaan muodostelmaan laudan vastakkaisille laidoille. Viereisessä kuvassa näkyy perinteinen alkuasetelma, mutta aloituksesta on olemassa myös variaatioita. Mustilla kuulilla pelaava tekee ensimmäisen siirron. Kerrallaan voi siirtää yhtä, kahta tai kolmea kuulaa. Niitä liikutetaan jonossa, jolloin kaikki siirrettävät kuulat liikkuvat yhtä aikaa samaan suuntaan. Vastustajan kuulia voi puskea ylivoimalla, eli yhtä kuulaa kahdella tai kolmella omalla jonossa olevalla kuulalla tai kahta kuulaa kolmella. Kolmea kuulaa ei voi työntää. Pelin voittaa se, joka saa ensin työnnettyä viisi vastustajan kuulaa ulos laudalta. == Lähteet == == Aiheesta muualla == * NetAbalone Serveur officiel d’Abalone en ligne Luokka:Strategialautapelit Luokka:Kilpapelit
Calamari Union

Calamari Union on Aki Kaurismäen toinen pitkä elokuva vuodelta 1985. Elokuvassa esiintyi näyttelijöiden lisäksi tunnettuja rockmuusikoita. Syksyllä 1984 Helsingissä kuvattu elokuva on mustavalkoinen. Elokuvassa viisitoista Frank-nimistä miestä ja yksi Pekka lähtee vaeltamaan Kalliosta Eiraan. Suurin osa kuolee matkalla, osa jää muuten sille tielleen ja kaksi viimeistä yrittää soutaa lopuksi ”Eestiin”. Calamari Union oli ensimmäinen suomalainen näytelmäelokuva, jossa näkyi vuonna 1982 käyttöön otettu Helsingin metro. Vielä näkyvämmässä osassa metro oli Pauli Pentin ohjaamassa, Villealfa-yhtiön toisessa elokuvassa Pimeys odottaa, joka kuvattiin ennen Calamari Unionia, mutta sai ensi-iltansa kuukautta myöhemmin.Suomen kansallisfilmografia, osa 9 (vuosien 1981–1985 elokuvat), s. 428–435. Helsinki: Suomen elokuva-arkisto, 2000. ISBN 951-37-2677-0. Yhdysvaltalainen Richard Lefebvre on tehnyt elokuvasta uusintaversion nimellä Calamari Union (Remake). Elokuva julkaistiin vuonna 2008 ja se sijoittuu Seattleen.https://www.imdb.com/title/tt1513038/?ref_=tt_mv_close ==Roolit== ===Frankien rooleissa=== Järjestyksessä Frank I–XV: * Timo Eränkö * Kari Heiskanen * Asmo Hurula * Sakke Järvenpää * Sakari Kuosmanen (Frank Armoton) * Mikko Mattila * Pate Mustajärvi * Pirkka-Pekka Petelius * Matti Pellonpää * Pertti Sveholm * Martti Syrjä * Pantse Syrjä * Mato Valtonen * Puntti Valtonen * Kari Väänänen ===Muut roolit=== ==Arvioita== Ilta-Sanomien kriitikko Sakari Toiviainen kirjoitti: ”Olkoonkin, että elokuvan rakenne on löysä, että jännite ei kestä yhtä tiheänä kaiken aikaa, että kaikki kohtaukset eivät ole samaa tasoa, Calamari Union onnistuu järkyttämään jotakin pohjimmaista itsetyytyväisyyttämme, joitakin itsestäänselvyyksiä, joitakin pakollisina pidettyjä kuvioita.” Kansan Uutisten Sakari Salkon mielestä elokuvassa oli omat tuokionsa, mutta kokonaisuudessaan se oli ”äärimmilleen pingotettu sisäpiirin vitsi”: ”Kyseessä on omituinen ja lievästi ilmaisten puberteettisen teinihuumorin eväin varustettu kokoelma kieltämättä pakoin osuvia kuvallisia ja sanallisia sukkeluuksia. Hetkeäkään ei sovi epäillä, etteikö tekijöillä olisi filmausvaiheessa ollut hauskaa, mutta jotain tuosta mahdollisesta hauskuudesta olisi toki toivonut välittyvän myös katsojalle.” Arbetarbladetin Henrik Ulfvens kiinnitti Calamari Unionin surrealistiseen elokuvaperinteeseen ja katsoi, ettei elokuvan ollut tämän vuoksi tarkoituskaan avautua selkeille tulkinnoille. Ylen äänestyksessä vuonna 2012 kriitikot valitsivat sen kaikkien aikojen kymmenenneksi parhaaksi suomalaiselokuvaksi. ==Lähteet== == Aiheesta muualla == * * • remake 2008 * * Pikkarainen, Joonas: Calamari Union. Filmaatikko 8.8.2013. * * Calamari Union - Yle Areena Luokka:Aki Kaurismäen ohjaamat elokuvat Luokka:Vuoden 1985 suomalaiset elokuvat Luokka:Suomalaiset komediaelokuvat Luokka:Suomalaiset mustavalkoelokuvat Luokka:Seulonnan keskeiset artikkelit
Mies joka katosi

Mies joka katosi () on tšekkiläisen kirjailijan Franz Kafkan keskeneräiseksi jäänyt romaani. Kafka itse julkaisi ensimmäisen luvun vuonna 1913 nimellä Der Heizer (’Lämmittäjä’). Max Brod julkaisi romaanin postuumisti vuonna 1927 nimellä Amerika. Kafka itse oli päiväkirjassaan kutsunut käsikirjoitusta nimellä ”Der Verschollene” (’Kadonnut’). Vuonna 1983 romaanista julkaistiin Jost Schillemeitin toimittama laitos otsikolla Der Verschollene. Teos julkaistiin ensi kerran suomeksi vuonna 1965 Tammen Keltaisessa kirjastossa nimellä Amerikka. Suomennoksen on laatinut Elvi Sinervo. Markku Mannilan käännös Mies joka katosi ilmestyi Otavan kustantamana vuonna 2000. Se on käännetty Jost Schillemeitin toimittamasta vuoden 1983 laitoksesta. == Juoni == Kirja kertoo 17-vuotiaasta siirtolaisesta Karl Rossmanista, jonka perhe lähettää hänet Yhdysvaltoihin setänsä luo. Nuori ja naiivi Karl saa pian huomata, että pinnallisen ystävällisyyden ja avuliaisuuden takaa paljastuu julmaa hyväksikäyttöä ja armottomuutta. Hän joutuu keskelle maailmaa, jossa pärjää vain kovuudella ja kieroudella. == Lähteet == Luokka:Tšekkiläiset romaanit Luokka:Vuoden 1927 kirjat
Kinoliini

Kinoliini (C9H7N) on heterosyklinen aromaattinen yhdiste, joka sisältää yhden typpiatomin. Se on huoneenlämmössä väritöntä ja voimakkaalle tuoksuvaa nestettä. Se on hygroskooppinen eli vettä imevä aine. Kinoliinin leimahduspiste on 105 °C, taitekerroin 1,623–1,626, itsesyttymislämpötila 480 °C ja CAS-numero 91-22-5. Kinoliinia löytyy luonnossa kivihiilitervasta, josta se eristettiin ensimmäisen kerran vuonna 1834. Jos kinoliinia altistetaan valolle, se muuttuu vähitellen keltaiseksi ja lopulta ruskeaksi. Se liukenee huoneenlämmössä huonosti veteen, mutta paremmin orgaanisiin liuottimiin. Kinoliini on välituote metallurgiassa sekä väriaineiden ja polymeerien valmistuksessa. Sitä käytetään myös säilöntäaineena, desinfiointiaineena ja liuottimena. Lyhytaikainen altistuminen kinoliinihöyrylle ärsyttää hengitysteitä ja silmiä, ja voi aiheuttaa myös huimausta. Pidempiaikaisen altistumisen arvellaan aiheuttavan maksavaurioita. == Katso myös == * Isokinoliini * Pyridiini * Naftaleeni * Indoli == Aiheesta muualla == * *PubChem: Quinoline *KEGG: Quinoline *ChemBlink: Quinoline Luokka:Alkaloidit Luokka:Amiinit Luokka:Aromaattiset heterosykliset typpiyhdisteet Luokka:Liuottimet
Superettan

Superettan on ruotsalaisen miesten jalkapalloilun toiseksi korkein sarjataso. Sarjassa on 16 joukkuetta ja jokainen niistä pelaa kahdesti jokaista vastaan. Joukkueille kertyy siis kauden aikana 30 peliä. Sarjan päätteeksi kaksi parasta joukkuetta nousee suoraan Allsvenskaniin. Superettanin kolmonen pääsee yrittämään nousua kaksiosaisessa karsintaottelussa Allsvenskanin kolmanneksi huonointa joukkuetta vastaan. Sarjan kaksi viimeistä joukkuetta putoaa suoraan Ettaniin ja kolmanneksi ja neljänneksi huonoimmat joutuvat karsimaan sarjapaikastaan Ettanin lohkojen kakkosia vastaan. == Joukkueet tulevalla kaudella 2024 == Joukkue Lääni Paikkakunta Kotistadion Degerfors IF Värmlanti Degerfors Stora Valla Gefle IF Gästrikland Gävle Gavlevallen GIF Sundsvall Västernorrland Sundsvall NP3 Arena Helsingborgs IF Skåne Helsingborg Olympia IK Brage Taalainmaa Borlänge Domnarvsvallen IK Oddevold Bohuslän Uddevalla Rimnersvallen Landskrona BoIS Skåne Landskrona Landskrona IP Sandvikens IF Gävleborg Sandviken Jernvallen Skövde AIK Länsi-Götanmaa Skövde Södermalms IP Trelleborgs FF Skåne Trelleborg Vångavallen Utsiktens BK Länsi-Götanmaa Göteborg Bravida Arena Varbergs BoIS Halland Varberg Påskbergsvallen Örebro SK Örebro Örebro Behrn Arena Örgryte IS Länsi-Götanmaa Göteborg Gamla Ullevi Östers IF Kronoberg Växjö Visma Arena Östersunds FK Jämtland Östersund Jämtkraft Arena == Aiheesta muualla == *Sarjan nettisivut Luokka:Ruotsin jalkapallosarjat
Asmo Hurula

Asmo Kalle Juhani Hurula (s. 1952 Helsinki)Taivaan kappaleita -albumin kansivihkonen tunnettiin 1970–1980-luvulla rock-piireissä nimellä Appo. Hän toimi muun muassa Hectorin ja Juice Leskisen yhtyeiden roudarina ja yleismiehenä. Hurula ei varsinaisesti tehnyt roudarin työnkuvaan kuuluvia tehtäviä, kuten laitteiston siirtelyä, asennusta ja kytkemistä taikka esiintymisen aikana tapahtuvaa soittimien ja laitteiston säätelyä ja viritystä. Sen sijaan Hurula keskittyi olemaan seuramies ja hauskuuttaja. Hänet muistetaan ystävällisenä ja harmittomana persoonana. Vaikka Hurula ei varsinaisesti ole näyttelijä, hän esiintyi 1980-luvulla useissa Aki Kaurismäen ja Mika Kaurismäen elokuvissa. Hurula ei varsinaisesti ole laulaja, mutta hän laulaa Juice Leskisen Taivaan kappaleita -albumin kappaleen ”Action!!!”. Juicen ”Bluesia Pieksämäen asemalla” -kappaleen sanoituksessa mainitaan Hurula nimeltä. == Elokuvia == * Likaiset kädet (1989, Frantz) * Calamari Union (1985, Frank (III)) * Pimeys odottaa (1985, baarimikko) * Viimeiset rotannahat (1985, viinaan menevä naapuri) * Rakkauselokuva (1984, baarimikko) * Huhtikuu on kuukausista julmin (1983, mies pullolla) * Rikos ja rangaistus (1983, baarimikko) * Arvottomat (1982, Väyry) * Jackpot 2 (1981) * Saimaa-ilmiö (1981, "Oravaryhmää") == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1952 syntyneet Luokka:Elävät henkilöt
Mako Iwamatsu

Makoto Iwamatsu (; 10. joulukuuta 1933 – 21. heinäkuuta 2006), taiteilijanimeltään Mako (), oli japanilais-amerikkalainen näyttelijä. Hänen isänsä oli kirjailija ja kuvittaja Tarō Yashima. Makon vanhemmat muuttivat Yhdysvaltoihin tämän ollessa pieni, ja Mako itse seurasi toisen maailmansodan jälkeen. Hänestä tuli Yhdysvaltojen kansalainen vuonna 1956. Makon kuuluisin rooli on elokuvassa Tykkivene Jangtse-joella, josta hän oli ehdolla parhaan miessivuosan Oscar- ja Golden Globe -palkintoihin. Vuonna 1976 hän oli ehdolla Tony-palkintoon parhaasta miespääosasta musikaalissa näytelmästä Pacific Overtures. Conan-elokuvissa Conan barbaari ja Conan hävittäjä Mako näytteli Conanin velhoavustustajaa. Nouseva aurinko (1993) elokuvassa Makolla oli Yoshida-sanin sivurooli ja (1997) Seitsemän vuotta Tiibetissä elokuvassa Mako näytteli Kungo Tsarongin roolia. Vuonna 2001 hänellä oli rooli elokuvassa Pearl Harbor ja vuonna 2005 cameorooli elokuvassa Geishan muistelmat. Makolla on tähti Hollywood Walk of Famella. Mako kuoli 21. heinäkuuta 2006 ruokatorven syöpään, jota vastaan hän oli taistellut pitkään. ==Aiheesta muualla== * *Mako Internet Broadway Databasessa Luokka:Japanilaiset näyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1933 syntyneet Luokka:Vuonna 2006 kuolleet
Julio Rey

Julio Rey (s. 13. tammikuuta 1972 Toledo, Espanja) on entinen espanjalainen kestävyysjuoksija. Hän oli erikoistunut maratonille. Reyn ensimmäiset arvokilpailut olivat maastojuoksun MM-kisat 1997 Torinossa, jossa hän sijoittui pitkällä matkalla yhdeksänneksi. Samana vuonna hän oli Ateenan MM- kisoissa kahdeksas 10 000 metrin juoksussa. 1998 Rey oli kuudeskymmeneskolmas maastojuoksun MM-kisoissa Marrakechissä pitkällä matkalla. Seuraavana vuonna hän kärähti dopingista Rotterdamin maratonin jälkeen ja sai kahden vuoden kilpailukiellon. Hän palasi radoille 2001 voittamalla Hampurin maratonin ajalla 2.07.46. Samana vuonna hän oli Edmontonin MM-kisoissa maratonilla kolmaskymmenesseitsemäs. Vuonna 2002 hän voitti pronssia Münchenin EM-kisoissa maratonilla ja sijoittui puolimaratonin MM-kisoissa Brysselissä yhdenneksitoista ajalla 1.02.10. Seuraavana vuonna Rey oli maastojuoksun MM- kisoissa Lausannessa pitkällä matkalla kahdeksastoista. Samana vuonna hän voitti Hampurin maratonin ajalla 2.07.27 ja voitti hopeaa Pariisin MM-kisoista ajalla 2.08.38. Ateenan olympialaisissa 2004 hän oli maratonilla viideskymmeneskahdeksas ja voitti samana vuonna Espanjan mestaruuden puolimaratonilla. 2005 hän voitti jälleen Hampurin maratonin, tällä kertaa ajalla 2.07.38. Helsingin MM-kisoissa hän oli kahdeksas. Vuonna 2006 hän voitti neljännen kerran Hampurin maratonin tehden reittiennätyksen ja Espanjan ennätyksen ajallaan 2.06.52. Göteborgin EM-kilpailuissa 2006 hän sijoittui maratonilla kolmanneksi. Hän keskeytti maratonkilpailun sekä Osakan MM- kilpailuissa 2007Osaka 2007 – miesten maratonin tulokset , IAAF että Pekingin olympialaisissa 2008Peking 2008 – miesten maratonin tulokset, IAAF . Rey lopetti uransa vuonna 2009. ==Ennätykset== * 3 000 metrin juoksu: 7.54,40 (1997) * 5 000 metrin juoksu: 13.22,13 (1998) * 10 000 metrin juoksu: 27.47,33 (1998) * Puolimaraton: 1.02.10 (2002) * 30 kilometrin maantiejuoksu: 1.30.08 (2005) * Maraton: 2.06.52 (2006) ==Lähteet== * * Rey sporting-heroes.netissä ===Viitteet=== Luokka:Espanjalaiset kestävyysjuoksijat Luokka:Dopingrikkomuksesta tuomitut espanjalaiset Luokka:Dopingrikkomuksesta tuomitut yleisurheilijat Luokka:Vuonna 1972 syntyneet Luokka:Elävät henkilöt
Heterosyklinen yhdiste

Heterosykliset yhdisteet ovat IUPACin määritelmän mukaan rengasrakenteisia kemiallisia yhdisteitä, joiden renkaassa on vähintään kahta eri alkuainetta. Vetyatomeja ei huomioida. Epäorgaaninen heterosyklinen yhdiste on esimerkiksi bisyklo[3.3.1]tetrasiloksaani. Orgaanisissa heterosyklisissä yhdisteissä rengasrakenteessa hiilen lisäksi tyypillisimmät alkuaineet ovat typpi, rikki tai happi. Näitä muita kuin hiiliatomeja kutsutaan heteroatomeiksi. Rengasrakenteet voivat olla aromaattisia tai ei-aromaattisia. Pelkkiä hiiliatomeja renkaassa sisältävät yhdisteet, eivät ole heterosyklisiä, vaan syklisiä hiilivetyjä (sykloalkaaneja, -alkeeneja tai -alkyynejä). == Joitakin heterosyklisiä yhdisteitä == === Kolmirengasyhdisteet === Heterosykliset kolmirenkaat ovat reaktiivisempia rengasjännityksen takia, jolloin sidoskulmat eivät ole päässeet optimiarvoonsa. Yhden heteroatomin sisältävät yhdisteet ovat yleensä stabiilimpia, kun taas kaksi heteroatomia sisältävät esiintyvät lähinnä reaktiivisina välituotteina. * Atsiridiini (1 typpiatomi) * Etyleenioksidi (1 happiatomi) === Nelirengasyhdisteet === * Atsetidiini (1 typpiatomi) * Oksetaani (1 happiatomi) === Viisirengasyhdisteet === Viisirengasyhdisteet ovat usein aromaattisia ja siten stabiileja. * Pyrroli (1 typpiatomi) * Pyrrolidiini (1 typpiatomi), pyrrolin tyydyttynyt analogi * Imidatsoli (2 typpiatomia) * Pyratsoliini (2 typpiatomia) * Pyratsoli (2 typpiatomia) * Triatsoli (3 typpiatomia) * Tetratsoli (4 typpiatomia) * Furaani (1 happiatomi) * Tiofeeni (1 rikkiatomi) * Oksatsoli (typpi- ja happiatomi) * Tiatsoli (typpi- ja rikkiatomi) === Kuusirengasyhdisteet === * Dioksaanit (2 happiatomia) * Morfoliini (happi- ja typpiatomi) * Piperidiini (1 typpiatomi) * Pyridiini (1 typpiatomi) * Piperatsiini (2 typpiatomia) * Pyrimidiini (2 typpiatomia) * Pyratsiini (2 typpiatomia) * Pyridatsiini (2 typpiatomia) * Ditiaani (2 rikkiatomia) == Lähteet == == Aiheesta muualla == *
Kalliokyyhky

Kalliokyyhky (Columba livia) on merenrannikon luolissa ja kalliojyrkänteillä sekä myös vuoristoissa elävä kyyhkylaji. Sitä tavataan Välimeren ja Mustanmeren ympäristössä, koko Iberian niemimaalla, Irlannissa, Skotlannin Ylämailla sekä Shetlanninsaarilla ja Färsaarilla. Laji on aiemmin pesinyt myös Norjassa. Linnun pituus on noin 30–35 cm ja siipiväli 62–68 cm. Kalliokyyhkypari munii 1-2 munaa korkeintaan 5 tai yli pesuetta vuodessa, joita molemmat vanhemmat hautovat 16-19 päivää ja sen jälkeen ruokkivat maidolla. Kalliokyyhky on kaupungeissa yleisen kesykyyhkyn eli pulun (Columba livia domestica) kantamuoto. Kesykyyhky on yleinen myös Suomessa. Kesykyyhkyt ovat polveutuneet kyyhkyslakoista karanneista tai vapautetuista linnuista. Kalliokyyhky muistuttaa paljolti uuttukyyhkyä, mutta selkä ja siipien yläpinnat ovat usein vaaleamman harmaat kuin uuttukyyhkyllä ja yläperä on valkoinen. == Lähteet == * *BirdLife Suomi === Viitteet === Luokka:Kyyhkylinnut
Botox

Botox on kirjailija Veijo Baltzarin moderni näytelmä, joka kertoo aikansa monikulttuurisesta Suomesta. Sen ensi-ilta oli Vuosaaren Vuotalossa 17. huhtikuuta 2009. * Käsikirjoitus, ohjaus: Veijo Baltzar * Rooleissa: Jaana Pöllänen, Antti Uusi-Videnoja, Armi Vihattula, Ilnas Khaliki, Timopekka Sillantaus, Aino Ranne, Ria Bäckström, Tanja Hedman * Musiikki: Timopekka Sillantaus, Lyhty ry:n Musiikkityöpaja * Lavastus: Esa Toppila * Esityspaikat: Vuotalo, Stoa, Kulttuurikeskus Caisa ==Lähteet== Luokka:Suomalaiset näytelmät
Satelliitintorjunta-ase

Satelliittintorjunta-ase (engl. ASAT, anti satellite activities) on ase, jolla tuhotaan keinotekoisia satelliitteja. Sodan sattuessa sillä pyritään estämään tai häiritsemään vihollisen viestintää, satelliittipohjaista paikantamista, tiedustelua ja muita satelliitein toteutettuja sotilaallisesti hyödyllisiä toimintoja. Monesti satelliitintorjunta-ase on ohjus tai toinen satelliitti ("tappajasatelliitti"). Suuren nopeuden vuoksi pelkkä massa ilman erillistä räjähdettä riittää tuhoamaan satellitin (eli kineettinen taistelukärki). ASAT- aseen käyttö avaruudessa synnyttää suuren määrän avaruusromua. Rajähdyksen seurauksena osa romusta vaihtaa merkittävästi kiertorataansa. Tapahtuman kaoottisen luonteen vuoksi tätä ei voi tarkalleen ennustaa eikä siten riskiä muille kohteille. Toistaiseksi ASAT-asetta ei ole käytetty suoranaisessa sodassa. Yhdysvallat, Venäjä (Neuvostoliitto), Kiina ja Intia ovat käyttäneet ASAT-asetta onnistuneesti; tuhoten oman satelliitin demonstraationa. ==Satelliitintorjuntakokeita== Kylmän sodan aikana Yhdysvallat ja Neuvostoliitto kehittivät ASAT-aseita ja tekivät kokeita niillä. Kiinan kansantasavalta teki 11. tammikuuta 2007 kokeen, jossa Feng-Yun-sääsatelliitti tuhottiin ballistisen ohjuksen kantamalla kineettisellä kärjellä, joka tuhosi satelliitin 800 km:n korkeudella. Kiinalaiset eivät myöntäneet eivätkä kieltäneet tehneensä koetta. Kyseessä oli ensimmäinen satelliittien tuhoamiskoe sitten 1980-luvun, jolloin Yhdysvallat ja Neuvostoliitto tekivät omia kokeitaan. Yhdysvallat teki 21. helmikuuta 2008 Tyynellämerellä kokeen, jossa risteilijä USS Lake Erielta laukaistulla SM-3-ohjuksella tuhottiin putoamassa ollut tiedustelusatelliitti. Yhdysvallat väitti satelliitin rakettipolttoaineen aiheuttavan terveyshaittoja. Venäjä ja Kiina pitivät sitä peiteltynä satelliitintorjuntaohjuksen kokeena. 27\. maaliskuuta 2019 Intia tuhosi 300 kilometrin polaariradalla olleen satelliitin ASAT-ohjuksella. 15\. marraskuuta 2021 Venäjä tuhosi Kosmos 1408 -satelliitin A-235-järjestelmän ohjuksella, mikä muodosti avaruusromukentän kiertodoille 300-1100 km. Törmäysuhan vuoksi ISS:n miehistö siirtyi evakointikapseleihin muutaman kierroksen ajaksi. == Katso myös == *Strategic Defense Initiative *Sotilaallinen satelliitti *Avaruussodankäynti *Sotilaallinen avaruustoiminta ==Lähteet== == Aiheesta muualla == *Soviet satellite killer *ASAT on Austronautix.com *Vought Aircraft Industries' page on the ASAT *Spacedebate.org : Collection of articles, resources, and quotes on the debate over deploying anti-satellite weapons. Luokka:Ohjukset Luokka:Satelliitit Luokka:Avaruussodankäynti
ASAT

ASAT voi tarkoittaa seuraavia asioita: *Satelliitintorjunta-ase *Aspartaattiaminotransferaasi
SIS

SIS tai Sis tai SiS voi tarkoittaa seuraavia: * SIS, Satellite Interceptor System, neuvostoliittolainen tappajasatelliitti * SIS, Secret Intelligence Service, MI6, Yhdistyneen kuningaskunnan tiedustelupalvelu * SIS, Swedish Standards Institute, viranomaisen kaltainen standardointia ylläpitävä yhdistys Ruotsissa * Sis-vuoret (Serra del Sis), vuoristoalue Pyreneillä * Sis tai Siskia, muinainen kaupunki Lähi-idän Kilikiassa, nykyinen turkkilaiskaupunki Kozan * SiS, Silicon Integrated Systems Corp., mikropiirejä valmistava yritys (www.sis.com) * SIS, Symbian-käyttöjärjestelmän pakettitiedostomuoto
Gijón

Gijón (, asturiaksi Xixón) on Asturian itsehallintoalueella Espanjassa sijaitseva satamakaupunki. Se sijaitsee Biskajanlahden rannalla. Kaupungin nimi tulee latinan sanasta saxonem, joka tarkoittaa kallioista. Kaupunki oli Rooman valtakunnan aikaan tärkeä alueellinen keskus. Sitä on asutettu varhaisimmista ajoista lähtien. Kaupungin satama, El Musel, on yksi Pohjois- Espanjan suurimpia. Gijónissa asuu nykyisin noin 272 000 ihmistä (2018), ja se on Asturian väkirikkain kaupunki. Se on pinta-alaltaan 181,6 neliökilometrin suuruinen (1,71 prosenttia Asturian pinta-alasta), ja sen asukastiheys on noin 1 500 asukasta neliökilometriä kohden. Kaupungin korkein kohta on 672 metrin korkeuteen kohoava Peña de los Cuatro Jueces. Noin kolmen kilometrin päässä Gijónin keskustasta sijaitsee Espanjan pinta-alaltaan suurin rakennus Universidad Laboral de Gijón (asturiaksi Universidá Llaboral de Xixón). Francisco Francon aikakaudella 1946–1956 rakennettu rakennusryhmä, joka käsittää myös kirkon ja teatterin, on 270 000 neliömetrin suuruinen.http://www.elcomercio.es/v/20101013/gijon/anos-como-vigia- gijon-20101013.html Gijónin kaupunginvaltuusto koostuu 26 jäsenestä sekä kaupunginjohtajasta. Nykyinen kaupunginjohtaja on Carmen Moriyón, joka edustaa Foro Asturias -puoluetta, vuoden 2015 kunnallisvaalien suurinta puoluetta. Toiseksi suurin puolue on PSOE. Gijónista on kotoisin jalkapalloseura Sporting Gijón, joka pelaa Espanjan korkeimmalla sarjatasolla La Ligassa. Sen kasvatteja on muun muassa Espanjan jalkapallomaajoukkueen entinen tähtihyökkääjä David Villa. == Kuvia == Playa_de_poniente.jpg|Kaupunkia ilmasta. Gijon Town Hall.jpg|Plaza Mayor ja Gijónin kaupungintalo Estanque Patos e Iglesia de San Lorenzo.jpg|Plaza Campinos de Begoña, taustalla Iglesia de San Lorenzo. Plaza-San-Miguel-Gijon.jpg|Plaza San Miguel (La Plazuela) Gijón - Puerto Deportivo 1.jpg|Puerto Deportivo ja Palacio de Revillagigedo (oik.) Gijon - stairway to heaven (13540086224).jpg|”Escaleras musicales” yhdistää Puerto Deportivon Cimavillan kaupunginosaan. Gijon 086.JPG|Playa de San Lorenzo Universidad Laboral gijon.jpg|Universidad Laboral de Gijón == Lähteet == === Viitteet === == Aiheesta muualla == * Kaupungin viralliset sivut * Kaupungin viralliset turismisivut * Sporting de Gijónin sivut Luokka:Asturian kunnat Luokka:Espanjan kaupungit
Uutisraivooja

Uutisraivooja on suomalaisen kuplettilaulaja ja satiirikon Jaakko Tepon vuonna 1993 julkaistu studioalbumi. Albumin julkaisi Hupijuttu Oy. Poptori teki albumista uusintajulkaisun vuonna 2002. ==Kappaleet== # "Abdullah" (säv. ja sov. Jarmo Jylhä - san. Kyösti Timonen) −4:00 # "Huuliharppukostaja" (säv. ja sov. Jarmo Jylhä - san. Jaakko Teppo) − 3:15 # "Merisika" (säv. ja sov. Jarmo Jylhä - san. Kyösti Timonen/Jaakko Teppo) − 3:36 # "Teleseksi" (säv. ja sov. Jarmo Jylhä - san. Kyösti Timonen/Jaakko Teppo/Vesa Ruuska) − 2:55 # "Sammakkoprinssi" (säv. ja sov. Jarmo Jylhä - san. Jaakko Teppo) − 3:50 # "Nelikymppisten tie" (säv. ja sov. Jarmo Jylhä - san. Kyösti Timonen) − 3:20 # "Köyhät kyykkyyn" (säv. ja sov. Jarmo Jylhä - san. Jaakko Teppo/Kyösti Timonen) − 2:57 # "Roskapankki" (säv. ja sov. Jarmo Jylhä - san. Jaakko Teppo) − 3:46 # "Lenita" (säv. ja sov. Jarmo Jylhä - san. Kyösti Timonen) − 4:10 # "Minäkö ministeriksi?" (säv. ja sov. Jarmo Jylhä - san. Kyösti Timonen/Jaakko Teppo) − 2:50 # "Visa P.A. Kottinen" (säv. ja sov. Jarmo Jylhä - san. Jaakko Teppo) − 3:30 # "Viimeinen russakka" (säv. ja sov. Jarmo Jylhä - san. Kyösti Timonen) − 3:36 Luokka:Vuoden 1993 albumit Luokka:Jaakko Tepon albumit
Olib

Olib on Kroatialle kuuluva saari Adrianmerellä. Se sijaitsee Dalmatian pohjoisosissa, Zadarin luoteis-, Pagin lounais-, Lošinjin kaakkois- ja Silban itäpuolella. Saaren pinta-ala on 26,14 neliökilometriä. Sen korkein kohta on Kalac, joka on 74 metriä merenpinnan yläpuolella. Vuonna 2005 saarella oli noin 120 vakituista asukasta. Olibin saaren asutuksen mainitsi ensimmäistä kertaa Strabon. 900-luvulla saari tunnettiin nimellä Aloep. Kroaatit asettuivat saarelle 1400-luvun loppupuolella. Saaren tuotteita ovat muiden muassa viini, oliiviöljy ja juusto. Makean veden lähteitä ei saarella ole. == Lähteet == == Aiheesta muualla == Luokka:Kroatian saaret Luokka:Adrianmeren saaret
FOBS

FOBS (, osittain maata kiertävän radan avaruuspommitusjärjestelmä) on avaruuspommitusjärjestelmä, jossa raketti laukaisee taistelukärjen maata kiertävälle radalle. Neuvostoliitto suunnitteli järjestelmää 1960-luvulla. Järjestelmän tarkoitus oli laukaista ydinkärkiohjus matalalle Maan kiertoradalle (LEO), josta paluulaite palaisi takaisin maahan. Järjestelmällä on rajoittamaton kantomatka, eikä sen lentoreittiä tai kohdetta voi laskea laukaisun tapahtuessa. Etelänavan yli lentävän FOBS-kärjen tarkoitus oli kiertää Pohjois-Amerikan ilmapuolustuskeskuksen NORAD:n pohjoisnavan suunnassa Venäjälle päin osoittavat ennakkovaroitustutkat, joiden tarkoitus oli varoittaa ohjushyökkäyksestä. == Neuvostoliiton järjestelmä == Neuvostoliiton FOBS-järjestelmän ohjus oli tyypiltään R-36-O Tsiklon (Tsyklon) 8K69, joka tunnetaan lännessä nimellä F-1r FOBS. FOBS:n pohjaraketti on SS-9 Scarp Mod 3. Ohjusta käytettäessä taistelukärki putoaa kohteeseensa ennen täyttä ratakierrosta. Tavallinen mannertenvälinen ohjus ei nouse maata kiertävälle satelliittiradalle kuten FOBS vaan lentää noin 8000–15000 km:n matkan ballistisella radalla. FOBS:ia alettiin tutkia 1962, ja testaus alkoi joulukuussa 1965. FOBS:ia testattiin 1966–1971, mutta kokeet epäonnistuivat monta kertaa. FOBS:ia testattiin Neuvostoliitossa 1966 pari kertaa epäonnistuen, enemmän testejä tehtiin 1967 lennättämällä FOBS:in kärkeä miltei napojen ympäri kiertävällä radalla. Järjestelmä oli valmiina marraskuussa 1968. FOBS:in kolmas vaihe oli nimeltään OR-36. FOBS:in rajoituksia ovat mm. pieni tarkkuus ja alttius toimintahäiriöille. R-36-O FOBS:in tarkkuus CEP on venäläisten lähteiden mukaan 1100 m, mutta läntisten tietojen mukaan vain 1800–5500 m. Taistelukärki oli 1–5 megatonnia. FOBS kiellettiin 1970-luvun lopuilla SALT II -sopimuksessa, ja sen kehitys lopetettiin 1983. == Kiinan järjestelmä == Kiina testasi vastaavaa järjestelmää elokuussa 2021. Kiinan järjestelmä on varustettu uudentyyppisellä niin sanotulla hypersoonisella taistelukärjellä (hypersonic glide vehicle). Raketti lensi matalalla Maan kiertoradalla, joka kulkee 150-900 kilometrin korkeudella. Tämän jälkeen laite laskeutui lähemmäs maanpintaa osuakseen kohteeseensa. Hypersooniset paluulaitteet lentävät ainakin viisinkertaisella äänennopeudella, eli ne ovat hitaampia kuin ballistiset ohjukset, mutta ne ovat ohjailtavissa, eivät noudata ballistisen ohjuksen ennalta arvattavaa parabolista lentorataa. Ohjuksen tarkkuus oli vain muutamia kymmeniä kilometrejä, joten osumatarkkuus ei ole kovin hyvä. == Lähteet == Luokka:Aseet Luokka:Avaruussodankäynti
Jau’ad Gharib

Jau’ad Gharib (s. 22. toukokuuta 1972 Khénifra, Marokko) on marokkolainen kestävyysjuoksija, joka on erikoistunut maratonjuoksuun. Gharib aloitti kansainvälisen kilpauransa 2001, jolloin hän voitti Välimeren kilpailuissa 10 000 metrin juoksun. Samana vuonna hän oli Edmontonin MM-kilpailuissa 10 000 metrillä yhdestoista ja puolimaratonin MM-kilpailuissa Bristolissa yhdeksäs. Vuonna 2002 hän oli kymmenes Dublinin maastojuoksun MM-kilpailuissa pitkällä matkalla. Hän sijoittui Afrikan mestaruuskilpailuissa kahdeksanneksi 10 000 metrillä ja voitti hopeaa Brysselissä puolimaratonin MM-kilpailuissa ajalla 1.00.42. Kauden 2003 alussa Gharib sijoittui kahdenneksitoista Birminghamin sisäratojen MM-kilpailuissa 3 000 metrin juoksussa. Kaksi viikkoa myöhemmin hän oli Lausannessa maastojuoksun MM-kilpailuissa pitkällä matkalla kahdeskymmeneskolmas. Pariisin ulkoratojen MM-kilpailuissa hän voitti maratonin maailmanmestaruuden ajalla 2.08.31. Seuraavana vuonna hän oli Ateenan olympialaisissa yhdestoista. Gharib uusi maailmanmestaruutensa voittamalla Helsingin MM-kilpailuissa 2005 jälleen maratonjuoksun. Vuonna 2006 hän oli Lontoon maratonilla kahdeksas. Pekingin olympialaisten maratonilla 2008 Gharib saavutti hopeaa ajalla 2.07.16, joka jäi vain 14 sekuntia hänen ennätyksestään. Vuoden 2009 Lontoon maratonilla hän sijoittui ennätyksellään 2.05.27 kolmanneksi häviten voittajalle Samuel Wanjirulle 17 sekuntia. ==Ennätykset== * 3 000 metrin juoksu: 7.39,22 (2001) * 5 000 metrin juoksu: 13.19,69 (2001) * 10 000 metrin juoksu: 27.29,51 (2001) * 15 kilometrin maantiejuoksu: 43.19 (2002) * Puolimaraton: 59.59 (2009) * 25 kilometrin maantiejuoksu: 1.13.58 (2008) * 30 kilometrin maantiejuoksu: 1.29.18 (2008) * Maraton: 2.05.27 (2009) ==Lähteet== * === Viitteet === Luokka:Marokkolaiset kestävyysjuoksijat Luokka:Marokkolaiset olympiamitalistit Luokka:Vuonna 1972 syntyneet Luokka:Elävät henkilöt
Suomen sosialistinen työväentasavalta

Suomen sosialistinen työväentasavalta oli nimi, jota Suomesta käytettiin Neuvosto-Venäjän hallituksen eli kansankomissaarien neuvoston ja Suomen punaisen hallituksen eli kansanvaltuuskunnan Suomen sisällisodan aikana 1. maaliskuuta 1918 solmimassa yhteistyösopimuksessa. Nimitystä ”Suomen sosialistinen työväentasavalta” ehdotti sopimusneuvotteluiden yhteydessä kansankomissaarien neuvoston puheenjohtaja Vladimir Lenin. Kansanvaltuuskunnan hyväksymässä alkuperäisessä sopimusluonnoksessa oli sen sijaan esiintynyt nimitys ”Suomen tasavalta”. Suomen edustajat Edvard Gylling ja Oskari Tokoi hyväksyivät Leninin ehdottaman nimenmuutoksen ja se päätyi lopulliseen sopimustekstiin. Jälkeenpäin muu kansanvaltuuskunta moitti Gyllingiä ja Tokoita siitä, että nämä olivat antaneet Leninin päättää Suomen valtion nimestä.Aimo Klemettilä: ”Lenin ja Suomen kansalaissota” teoksessa Lenin ja Suomi – osa II, s. 187–194. Opetusministeriö ja Valtion painatuskeskus, Helsinki 1989.Tuomo Polvinen: Venäjän vallankumous ja Suomi 1917–1920 I: helmikuu 1917–toukokuu 1918, s. 247. WSOY, Porvoo–Helsinki 1967. ”Suomen sosialistinen työväentasavalta” hajosi, kun valkoiset voittivat sisällissodan ja punaisten johtajat pakenivat Neuvosto-Venäjälle, jossa kansanvaltuuskunta lakkasi toimimasta. == Katso myös == * Suomen kansantasavalta == Lähteet == Luokka:Entiset tunnustamattomat valtiot Luokka:Suomen sisällissota
Ruud Jolie

Rudolf "Ruud" Adrianus Jolie (s. 19. huhtikuuta 1976 Tilburg, Alankomaat) on Within Temptation -yhtyeen kitaristi. Jolie syntyi vanhempiensa ainoaksi lapseksi Tilburgissa, Alankomaissa vuonna 1976. Ennen uraansa Within Temptationissa hän toimi yhtyeissä Brotherhood Foundation ja Vals Licht. Hän tapasi Within Temptationin jäsenet ensimmäistä kertaa Brotherhood Foundationin soittaessa Dynamo-festivaaleilla Tšekissä vuonna 1998. Hän liittyi Within Temptationiin vuonna 2001. Jolie on maininnut lempiyhtyeikseen ja -artisteikseen Iron Maidenin, Pain of Salvationin, Opethin, Coheed and Cambrian, Alison Kraussin ja Nickel Creekin. == Aiheesta muualla == * Ruud Jolien kotisivut * Ruud Jolie MySpacessa Luokka:Alankomaalaiset kitaristit Luokka:Within Temptation Luokka:Vuonna 1976 syntyneet Luokka:Elävät henkilöt